సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘మహానటి’ మహాద్భుతం.. జక్కన్న ప్రశంసల జల్లు
తెలుగు సినిమా చరిత్రలో మొట్టమొదటి బయోపిక్ మూవీ ‘మహానటి’ మూవీపై ప్రశంసలు జల్లు కురుస్తోంది.
Samayam Telugu | Updated:
May 9, 2018, 03:42PM IST
తెలుగు సినిమా చరిత్రలో మొట్టమొదటి బయోపిక్‌గా ప్రేక్షకుల మందుకొచ్చిన ‘మహానటి’ మూవీపై ప్రశంసలు జల్లు కురుస్తోంది. మహానటి సావిత్రి జీవిత కథ ఆధారంగా కీర్తి సురేష్ లీడ్‌ రోల్‌లో ఎవడే సుబ్రహ్మణ్యం ఫేమ్ నాగ్ అశ్విన్ దర్శకత్వంలో తెరకెక్కిన ‘మహానటి’ బుధవారం నాడు థియేటర్స్‌లో విడుదలై ప్రేక్షకుల హృదయాలను గెలుచుకుంది. కామన్ ఆడియన్స్‌‌తో పాటు సెలబ్రిటీలు కూడా ‘మహానటి’ అద్భుతం అంటూ తమ అభిప్రాయాలను ట్విట్టర్‌లో తెలియజేస్తున్నారు.
దర్శకధీరుడు రాజమౌళి ‘మహానటి’ చిత్రాన్ని తొలి రోజునే వీక్షించి చిత్ర యూనిట్‌ను ఆకాశానికెత్తేశారు. తాను చూసిన అద్భుతమైన పెర్ఫామెన్స్ లలో కీర్తి సురేష్ నటన ఒకటని ఆయన కొనియాడారు. కీర్తి సురేష్ సావిత్రిని ఇమిటేట్ చేయలేదని, స్వయంగా సావిత్రినే మన కళ్ల ముందుకు తీసుకొచ్చిందని ప్రశంసలు కురిపించారు.
ఇక ఈ చిత్రంలో జెమినీ గణేశన్‌గా నటించిన దుల్క సల్మాన్ ఆ పాత్రలో జీవించారని.. ఇక నుంచి తాను అతడికి ఫ్యాన్‌ని అయిపోయానని జక్కన్న ట్వీట్ చేశారు. మరోవైపు టాలీవుడ్‌కి చెందిన మంచు మనోజ్, బ్రహ్మాజీ, లావణ్య త్రిపాఠి, మంచు లక్ష్మి తదితరులు ‘మహానటి మహా అనుభూతి’ని ఇచ్చిందంటూ వరుస ట్వీట్లు చేస్తున్నారు.
. @KeerthyOfficial’s potrayal of Savitri garu is one of the finest performances I've ever seen. It is not just imit… https://t.co/MhiC5PR8FS
&mdash; rajamouli ss (@ssrajamouli) 1525850970000